ჩეჩნეთის სახელმწიფო უნივერსიტეტი

ჩეჩნეთის სახელმწიფო უნივერსიტეტი — საგანმანათლებლო დაწესებულება, რომელიც მდებარეობს გროზნოში, ჩეჩნეთში, რუსეთის ფედერაციაში. სასწავლებელში მდებარეობს ჩრდილოეთ კავკასიის პედაგოგიური ცენტრი. უნივერსიტეტი დაარსდა 1938 წელს.

ისტორია
უნივერსიტეტის ისტორია 1938 წლის 7 თებერვალს დაიწყო, როდესაც გროზნოში გაიხსნა გროზნოს მასწავლებელთა ინსტიტუტი რეგიონალური პარტიის კომიტეტისა და ჩეჩნეთ-ინგუშეთის ავტონომიური საბჭოთა სოციალისტური რესპუბლიკის სახალხო კომისართა საბჭოს ინიციატივით, ორწლიანი სასწავლო ვადით. სტუდენტთა რაოდენობა იყო 120 ადამიანი. 1938 წლის 1 სექტემბერს მასწავლებელთა ინსტიტუტი გადაკეთდა ჩეჩნეთ-ინგუშეთის სახელმწიფო პედაგოგიურ ინსტიტუტად სადაც სწავლა ოთხი წლის განმავლობაში იყო შესაძლებელი. ინსტიტუტს ჰქონდა ფილოლოგიის, ისტორიის, ფიზიკისა და მათემატიკის განყოფილებები.

მეორე მსოფლიო ომის დაწყების შემდეგ, ინსტიტუტში მდებარე ტექნიკა მთლიანად დაიცალა, მაგრამ უკვე 1943 წლის შუა რიცხვებში დაიწყო საგანმანათლებლო დაწესებულების ეტაპობრივად აღდგენა.

1955 წელს აშენდა ინსტიტუტის დიდი სასწავლო შენობა.

1960 წელს ინსტიტუტს ახალი სახელი მიენიჭა – ჩეჩნეთ-ინგუშეთის სახელმწიფო პედაგოგიური ინსტიტუტი.

გასული საუკუნის 60-იან წლებში გაძლიერდა ინსტიტუტის მატერიალურ-ტექნიკური ბაზა: აშენდა საერთო საცხოვრებელი 632 ადამიანისთვის, შეიქმნა ახალი საკლასო ოთახები და ლაბორატორიები, მნიშვნელოვნად გაიზარდა და გაუმჯობესდა სამეცნიერო ტექნიკა.

1971 წლის 9 მარტს ინსტიტუტი გადაკეთდა ჩეჩნეთ-ინგუშეთის სახელმწიფო უნივერსიტეტად. საგანმანათლებლო დაწესებულებას ლევ ტოლსტოის სახელი მიენიჭა. 1980-იანი წლების შუა პერიოდში უნივერსიტეტს უკვე ჰქონდა 8 ფაკულტეტი - ისტორია, ფილოლოგია, რომაულ-გერმანული ფილოლოგია, ეკონომიკა, ფიზიკა, მათემატიკა, გეოგრაფია, ბიოლოგია და ქიმია. 1990 წელს გაიხსნა მედიცინის ფაკულტეტი, 1993 წელს - იურიდიული და საფინანსო-ეკონომიკური ფაკულტეტი.

1995 წლის იანვარში, საომარი მოქმედებების დროს, უნივერსიტეტის შენობები ძლიერ დაზიანდა. განადგურდა სასწავლო შენობები, ბიბლიოთეკა, ბოტანიკური ბაღი, უნიკალური სამეცნიერო ლაბორატორიები, საგანმანათლებლო და საწარმოო ბაზები, კომპიუტერული ცენტრი და სტამბა. მიუხედავად ომისა, მეცადინეობები გადარჩენილ საკლასო ოთახებში კვლავ მიმდინარეობდა.

1995 წლის 28 თებერვალს ლევ ტოლსტოის სახელობის ჩეჩნეთის ინგუშეთის სახელმწიფო უნივერსიტეტს ეწოდა ჩეჩნეთის სახელმწიფო უნივერსიტეტი. .ჩეჩნეთის პირველი ომის დასრულების და ჩეჩნეთის დამოუკიდებლობის გამოცხადების შემდეგ, უნივერსიტეტი დაექვემდებარა ახალ ხელისუფლებას, და ფაქტობრივად, შემოსავლის გარეშე დარჩა. ამის მიუხედავად, უნივერსიტეტმა განაგრძო მუშაობა განადგურებულ და გაძარცვულ შენობაში.

1999 წელს, მომდევნო საომარი მოქმედებების დროს, უნივერსიტეტი კვლავ დაზიანდ. 2000 წლის აპრილში, ქალაქში პრორუსული ადმინისტრაციის დამყარების შემდეგ, უნივერსიტეტმა განაახლა მუშაობა. 2003 წლის 6 მაისს უნივერსიტეტი შევიდა იურიდიული პირების ერთიან სახელმწიფო რეესტრში უმაღლესი საგანმანათლებლო დაწესებულების სტატუსით, მისი ოფიციალური სახელი კი გახდა „ჩეჩნეთის სახელმწიფო უნივერსიტეტი“.

ფაკულტეტები
უწყვეტი პროფესიული განათლებისა და პროფესიული განვითარების ფაკულტეტი

გეოგრაფიისა და გეოეკოლოგიის ფაკულტეტი

მათემატიკისა და კომპიუტერული ტექნიკის ფაკულტეტი

ფიზიკისა და ინფორმაციული და საკომუნიკაციო ტექნოლოგიების ფაკულტეტი

აგროტექნოლოგიური ინსტიტუტი

ბიოლოგიისა და ქიმიის ფაკულტეტი

უცხო ენების ფაკულტეტი

სახელმწიფო მართვის ფაკულტეტი

ეკონომიკისა და ფინანსთა ინსტიტუტი

ინფორმაციული ტექნოლოგიის ფაკულტეტი

ამართლის ფაკულტეტი

სამედიცინო ინსტიტუტი

ისტორიის ფაკულტეტი

ფილოლოგიის ფაკულტეტი